घर बैठे ऑनलाइन करवाएं बाबा बर्फानी अमरनाथ की पूजा और हवन, 1100 से लेकर 5100 रुपये है शुल्क
श्रद्धालु अपने नाम से वर्चुअल पूजा,  वर्चुअल हवन और प्रसाद बुकिंग श्राइन बोर्ड के लिंक पर जाकर करवा सकते हैं- https://jksasb.nic.in/online_service.aspx या फिर  Shri Amarnathji Yatra मोबाइल एप से कर सकते हैं। ये एप गूगल प्ले स्टोर पर उपलब्ध है।
श्रीनगर. कोरोना काल में लगातार दूसरे साल अमरनाथ यात्रा को रद्द किया गया है। इसबार श्रद्धालुओं की भावनाओं का ध्यान रखते हुए श्री अमरनाथ जी श्राइन बोर्ड ने सुबह और शाम को आरती का लाइव टेलीकॉस्ट किया जा रहा है। अब अमरनाथ प्रेमियों को श्राइन बोर्ड ने एक और बड़ी सौगात दी है। अमरनाथ श्राइन बोर्ड ने आज से श्रद्धालुओं के लिए वर्चुअल पूजा, हवन और प्रसाद बुकिंग शुरू की है।श्रद्धालू बाबा बर्फानी के दरबार में कम से कम 1100 रुपये वर्चुअल पूजा कर सकेंगे।  इसके अलावा 2100  रुपये में श्रद्धालु वर्चुअल पूजा के साथ प्रसाद भी चढ़ा सकते हैं। इसमें एक 5 ग्राम का अमरनाथ जी का चांदी का सिक्का भी शामिल है। 3100 रुपये में पूजा और प्रसाद के साथ 10 ग्राम का चांदी का सिक्का शामिल है। पवित्र तीर्थ स्थान में वर्चुअल स्पेशल हवन के लिए 5100 रुपये शुल्क रखा गया है।श्रद्धालु अपने नाम से वर्चुअल पूजा,  वर्चुअल हवन और प्रसाद बुकिंग श्राइन बोर्ड के लिंक पर जाकर करवा सकते हैं- https://jksasb.nic.in/online_service.aspx या फिर  Shri Amarnathji Yatra मोबाइल एप से कर सकते हैं। ये एप गूगल प्ले स्टोर पर उपलब्ध है।बुकिंग करने के बाद श्राइन बोर्ड श्रद्धालु के रजिस्टर्ड मोबाइल नंबर और ईमेल पर लिंक शेयर करेगा। दिए गए स्लॉट के आधार पर वर्चुअल पूजा या वर्चुअल हवन करवाया जाएगा। इसके अलावा My Jio TV मोबाइल एप पर भी श्रद्धालु दिन में किसी भी समय लाइन दर्शन कर सकते हैं। सुबह और शाम को होने वाले आरती का प्रसाद www.shriamarnathjishrine.com, Shri Amarnathji एप और MH1 प्राइम पर किया जाएगा।